tomron87/hebrew-wikipedia-sentences-corpus huggingface dataset:
היא אמרה שאמנם אמירתה לא הייתה במקום, אך יש לבקר את אישיותה על-פי האקטיביזם שלה לטובת השחורים, המהגרים, הנשים, והקהילה הגאה ולא על-פי אמירות עבר שלה.
ב-2014, לאחר תחילת הפרות הסדר בפרגוסון, הצטרפה סרסור לפעילות למען תנועת חיי שחורים חשובים, ארגנה תנועת "מוסלמים לפרגוסון", ונסעה לפרגוסון עם פעילים אחרים.
בשנת 2016 תמכה סרסור בבחירת הסנטור ברני סנדרס בבחירות המקדימות של המפלגה הדמוקרטית לבחירות לנשיאות ארצות הברית 2016. סרסור שימשה כנואמת (surrogate) בכנסי בחירות של סנדרס והתראיינה לתקשורת עבורו.
סרסור יחד עם טמיקה מלורי, כרמן פרז, ובוב בלנד הייתה ממארגנות מצעד הנשים 2017 שנערך יום לאחר השבעתו של דונלד טראמפ לנשיא ארצות הברית במחאה נגדו.
ב-2017 הודיעה לעיתונות שגייסה כספים עבור בתי קברות יהודיים שעברו ונדליזם בארצות הברית תוך שיתוף פעולה עם שרון בראוס, אך לאחר גיוס הכספים עלו טענות שהכסף לא הגיע ליעדו.
במהלך 2017 קיימה מספר אירועים עם המחבלת הפלסטינית רסמה עודה שגורשה בהמשך השנה מארצות הברית, בהם הביעה תמיכה בעודה.
סרסור ועודה הופיעו יחדיו באירוע השנתי של הקול יהודי לשלום, ארגון אנטי-ישראלי התומך ב-BDS.
ביוני 2017 עוררה סערה ציבורית בעקבות איחולי יום הולדת שמח לאסאטה שאקור, טרוריסטית אמריקאית שחורה שהורשעה ברציחת שוטר וברחה לקובה.
סרסור הגיבה לביקורת של כתב ה-CNN ג'ייק טאפר ואמרה ש"ג'ייק טאפר מצטרף לאלט-רייט בשביל להתקיף אותי ברשת, ברוך הבא למפלגה", וספגה בעקבות אמירתה ביקורת רבה.
ביולי 2017, בנאום בפני הוועידה השנתית של הארגון האיסלמי של צפון אמריקה (ISNA), ארגון של האחים המוסלמים בארצות הברית הקשור לחמאס, קראה סרסור לג'יהאד נגד הממשלה האמריקאית.
בשנת 2015, הביעה תמיכה בזריקת אבנים על כוחות הביטחון הישראליים.
סרסור מאשימה את ישראל בנקיטת "שיטות של קולוניאליזם, של טיהור אתני ושל רצח עם של הילידים הפלסטינים".
על-פי סרסור "אין דבר דוחה יותר מהציונות".
סרסור תומכת בתנועת ה-BDS ובפתרון המדינה האחת.
בראיון במרץ 2017 טענה שלא ניתן להיות גם ציונית וגם פמיניסטית ועוררה סערה פוליטית בארצות הברית.
בנובמבר 2017 התעוררה סערה לאחר שהוזמנה לפאנל לדיון באנטישמיות יחד עם פעילי הקול היהודי לשלום התומכים ב-BDS בניו סקול.
ראש ארגון הליגה נגד השמצה ג'ונתן גרינבלאט אמר ש"הובלת פאנל על אנטישמיות בידי לינדה סרסור וראשת הקול היהודי לשלום שקול לכך שאוסקר מאייר (יצרן נקניקיות) יוביל דיון על צמחונות.
הפאנליסטים הללו מכירים את הסוגיה, אך מהפרספקטיבה של גרימתה ולא של מניעתה".
בפאנל תקפה סרסור את "התקשורת היהודית" שיצרה לדבריה את הדימוי השנוי במחלוקת שלה, ובהתייחסה לסערה סביב הפאנל אמרה "כנראה אני הבעיה הגדולה ביותר של הקהילה היהודית?
אני מבולבלת, פשוטו כמשמעו, כל יום".
בספטמבר 2019, החליט ארגון "צעדת הנשים", שסרסור הייתה אחת ממייסדיו ומנהיגותיו בפועל, להדיח אותה, יחד עם מלורי ובלנד, בשל טענות על אנטישמיות.
ההחלטה נבעה בעקבות ביקורת חריפה שנוצרה בעקבות תמיכתן של השלוש במנהיג אומת האסלאם לואיס פרחאן, אשר ידוע כאנטישמי בוטה במיוחד ובהשתתפותן בנאום שלו בו כינה את היהודים "שטניים".
פרחאן אף ציין לשבח בנאומו את מלורי.
לינדזי ג'ין וגנר היא שחקנית, דוגמנית, סופרת, וזמרת אמריקאית.
וגנר ידועה בשל תפקידה בתור האישה הביונית, ג'יימי סאמרס, בסדרה באותו השם בין השנים 1976–1978. הדמות הפכה לאייקון של שנות ה-70, והיא חזרה לשחק אותה במספר סרטי טלוויזיה בשנות ה-80 וה-90.
וגנר זכתה בפרס אמי ב-1977 לשחקנית הטובה ביותר בסדרת דרמה עבור תפקיד ג'יימי סאמרס.
וגנר היא ילידת לוס אנג'לס, קליפורניה, בתו של מרילין לואיז וויליאם נואולס וגנר.
כאשר היא הייתה בת שבע, הוריה התגרשו.
מאוחר יותר עברה עם אמה ואביה החורג, טד בול, לפורטלנד, אורגון, שם במשך לימודי התיכון הופיעה במספר הצגות.
אימה היא אחותו של בעלה לשעבר של לינדה גריי.
בסוף שנות ה-60, וגנר עבדה כדוגמנית בלוס אנג'לס, וצברה קצת ניסיון בטלוויזיה כאשר הופיעה כמארחת בתוכנית Playboy After Dark, והיא גם הופיעה כמתחרה בשעשועון הכרויות ב-1969. בשנת 1971, היא חתמה על חוזה עם אולפני יוניברסל והופיעה במספר הפקות.
הופעת הבכורה שלה בפריימטיים היה בסדרה Adam-12, ואז החלו לזרום עזרות תפקידים בסדרות.
לאחר מכן, ב-1973, יוניברסל החלו ללהק אותה גם בסרטי קולנוע, ושם מצאה גם את התפקיד הראשי הראשון שלה, בסרט Two People.
באותה שנה גם היה לה תפקיד כוכבת-משנה בסרט "המרוץ אחר הגלימה" כבתו של פרופסור קינגספילד הקפדן.
בשנת 1975, במסגרת חוזה מורחב עם אולפני יוניברסל, וגנר שיחקה את התפקיד של ג'יימי סאמרס, שחקנית טניס מקצועית ואהבת נעוריו של "האיש השווה מיליונים", קולונל סטיב אוסטין (בגילומו של לי מייג'ורס).
בעונה השנייה של הסדרה, הדמות שלה נפגעת אנושות, תוך תאונת צניחה חופשית, ולבקשתו של אוסטין, הופכת גם היא לאישה ביונית, כמוהו.
אך גופה דוחה את ההתאמות הקיברנטיות, מה שבסופו של דבר מוביל למותה.
היה זה אמור להיות התפקיד האחרון של וגנר תחת אותו חוזה עם יוניברסל, אך התגובה הציבורית לדמות של סומרס הייתה כה חזקה, שה"מוות" שלה נכתב מחדש כסיפור כיסוי, ווגנר הופיעה בספיישל שני-פרקים אשר החזיר את דמותה לאחר שהייתה בתרדמת ונרפאה, וחזרה לפעולה.
לאחר מכן, התחילה הסדרה הבת "האישה הביונית", אשר שודר לראשונה בינואר 1976. היא המשיכה להופיע בהופעות קרוסאובר עם "האיש השווה מיליונים" במהלך הסדרה.
בעונה השנייה המצליחה של "האישה הביונית" זכתה וגנר בפרס אמי לשחקנית הטובה ביותר בדרמה, ב-1977.
לאחר סיום הסדרה "האישה הביונית" ב-1978, ונגר המשיכה לשחק, בעיקר במיני סדרות וסרטי טלוויזיה.
אלה כללו שלושה סרטי איחוד בין האיש השווה מיליונים והאישה הביונית, שיצאו בין 1987 ו-1994. בסרטי קולנוע, הופיעה וגנר בשנת 1981 לצד סילבסטר סטאלון, בתפקיד אשתו לשעבר שלו בסרט "נייטהוק".
בין שנות ה-90 לשנות ה-2000, המשיכה לשחק, אם כי בתפקידים פחות בולטים, כולל תפקיד חוזר כד"ר ונסה קאלדר בסדרת המדע הבדיוני "מחסן סודי 13", ותפקידי אורח בסדרה המצליחה "NCIS".
בשנת 2013, וגנר החלה ללמד משחק ובימוי במכללת עמק סן ברנרדינו בדרום קליפורניה.
ב-1987, וגנר כתבה סדרת ספרים עם רוברט מ.
קליין על השימוש באקופרסורה כדי להשיג תוצאות דומות לניתוח מתיחת פנים.
ב-1994, היא כתבה ספר בישול צמחוני (ובעיקר טבעוני), אחד הראשונים מהז'אנר של "בישול סלבים", "דרך המלך לבריאות".
וגנר הופיעה בפרסומות בין השנים 2000 ל-2009, עבור חברת פורד וכן חברת מזרנים.
וגנר גם מנחה סמינרים וסדנאות עזרה עצמית, שמקדמים רוחניות ומדיטציה.
וגנר זכתה בפרס אמי ב-1977 כשחקנית הטובה ביותר בתפקיד דרמטי, עבור גילום דמותה של ג'יימי סאמרס בסדרה "האישה הביונית".
ב-13 בדצמבר 1984, לשכת המסחר של הוליווד הקדישה לווגנר כוכב במדרכת התהילה של הוליווד.
ב-2012, כוכב דקל הזהב בשדירת הכוכבים של פאלם ספרינגס, קליפורניה, הוקדשה לקריירה של וגנר.
שנה כותרת תפקיד1973Two Peopleדירדרה מקלוסקי1973המרוץ אחר הגלימהסוזן פילדס1976Second Windלינדה1981מרדף אל תוך הלילהאיירין1981סיכון גבוהאוליביה1985מרטין של היוםד"ר בריח מנטה1991ריקושטהתובעת פריסילה ברימלי1998Frog and Wombatסידני פרקר2003A Light in the Forestפנלופה אודרי2005Buckaroo: The Movieגב' איינסלי2006The Surfer Kingקוני זירפולו2008בילי: השנים המוקדמותמורו גרהאם2018שמשוןאשת מנוח
לינדה פרום היא פוליטיקאית, עיתונאית, בעלת טור, מפיקת סרטים וסופרת יהודיה קנדית.
חברת הסנאט הקנדי מאז 2009, מטעם המפלגה השמרנית של קנדה ויו"ר הסיעה השמרנית בסנאט (2015–2017).
אוהדת ישראל והייתה בין השאר, חברת מועצת המנהלים של Canada-Israel Committee, הגוף שטיפל ביחסים בין יהדות קנדה לישראל, מטעם הקהילה היהודית המאורגנת בקנדה.
נולדה ב-1963 בטורונטו, אונטריו, קנדה, למשפחה יהודית קנדית.
אמה, ברברה פרום (לבית רוזברג) הייתה עיתונאית ושדרנית רדיו יהודייה קנדית ידועה, ממוצא פולני.
אביה, מוריי פרום היה רופא שיניים שהפך ליזם בנייה.
יש לה שני אחים, האחד מאומץ ממוצא אבוריג'יני והשני הוא דייוויד פרום, עיתונאי וסופר שהיה כותב הנאומים של הנשיא האמריקאי ג'ורג' בוש (הבן).
למדה בבית ספר תיכון לבנות בטורונטו וב-1984 סיימה תואר ראשון (BA) באוניברסיטת מקגיל במונטריאול.
בתקופת לימודיה באוניברסיטה הקימה עיתון סטודנטים שמרני, The McGill Magazine, שניסה להתחרות בעיתון הסטודנטים היחיד של האוניברסיטה אז, McGill Daily השמאלי.
מאבקיה למול שלטונות האוניברסיטה דאז, כדי לאפשר את הוצאתו של עיתונה לאור, היו נושא לכתבת שער במגזין Influence של העיתונאי הקנדי הידוע פיטר וורת'ינגטון .
לאחר סיום לימודיה החלה פרום לעבוד כעיתונאית ובעיקר נודעה כמראיינת.
תחילה עבדה במגזין החדשות הקנדי הידוע Maclean's, בו הפכה עם השנים לאחד העורכים והחל מ-1998 הייתה בעלת טור ב-National Post.
ב-1996 הפיקה סרט דוקומנטרי בשם Ms.
Conceptions, בגינו זכתה באותה שנה ב-פרס ג'מיני, המקביל הקנדי לפרס אמי, בקטגוריה של סרטים דוקומנטריים פוליטיים - חברתיים.
דעותיה השמרניות בלטו בו והוא זכה לביקורות חריפות מצדה השמאלי של העיתונות והמפה הפוליטית הקנדית, אך למרות זאת הפך לרב-מכר קנדי.
כשנתיים לאחר מכן יצא לאור באותה הוצאה הספר The Newsmakers אותו ערכה.
כל הכנסותיה מספר זה הוקדשו לצלם חדשות ברשת הטלוויזיה CBC, מעמיתיה, אשר נפצע קשות בעת ביצוע שליחותו העיתונאית.
ספרה השלישי, Barbara Frum: A Daughter's Memoir, יצא לאור בהוצאת רנדום האוס ב-1996 והוא ביוגרפיה של אימה.
פרום ספגה שוב ביקורות שליליות על הספר, בעיקר בשל טענתה שגם לאימה היו דעות שמרניות, אך גם ספר זה הפך לרב-מכר.
לינדה פרום נישאה לראשונה, לתקופה קצרה, לטים או'בריאן, מפיק סרטים קנדי.
ב-2001 נישאה להווארד סוקולובסקי, יזם נדל"ן ונדבן, שהיה אחד משני הבעלים של קבוצת הפוטבול הקנדית Toronto Argonauts.
לזוג יש שלושה ילדים משלהם ועוד שניים מנישואיה הראשונים של פרום.
פרום הייתה ו/או עודנה חברה במועצת המנהלים או גוף דומה בארגונים יהודיים שונים, בהם המגבית היהודית המאוחדת, בה כיהנה כיו"ר אגף הנשים וניהלה את סניף טורונטו, הקרן לירושלים, Canada-Israel Committee - הגוף שטיפל ביחסים בין יהדות קנדה לישראל מטעם הקהילה היהודית המאורגנת בקנדה ועוד.
ב-2006 קיבלו היא ובעלה את "פרס יחסי האנוש" של "המועצה הקנדית ליחסי נוצרים ויהודים" (Canadian Council of Christians and Jews).
וב-2010 קיבלה תואר דוקטור לשם כבוד מישיבה יוניברסיטי ואת "פרס גולדה מאיר למנהיגות" מהבונדס.
ב-27 באוגוסט 2009 מונתה על ידי ראש ממשלת קנדה דאז סטיבן הארפר, לסנטורית, המייצגת את מחוז אונטריו בסנאט הקנדי.
באוקטובר 2015 נבחרה לתפקיד יו"ר הסיעה השמרנית בסנאט, אך כעבור כשנה וחצי, במרץ 2017 הפסידה תפקיד זה לסנאטור לארי סמית'.
בנושאי חוץ, מאז מינויה, פרום מרבה לעסוק בנושאים פרו ישראליים, מחד ובזכויות האדם באיראן, מאידך.
במאמר שכתבה בוול סטריט ג'ורנל ב-2013, יחד עם הסופר וההיסטוריון הנאו-קונסרבטיבי מייקל לדין היא קראה לדיפלומטים המערביים המשתתפים בטקס הכתרתו של חסן רוחני לנשיא איראן, לדחוק בו לשחרר את האסירים הפוליטיים בארצו.
בפברואר 2016 הייתה מראשי האופוזיציה השמרנית שארגנה בפרלמנט הקנדי "שבוע הטלת אחריות על איראן", כנגד ביטול העיצומים על מדינה זו וכנגד פתיחה מחדש של שגרירות קנדה שם בעקבות הסכם המעצמות על תוכנית הגרעין האיראנית.
ובנובמבר 2017 היא הייתה אחת מראשי התומכים בחוק הטלת סנקציות על ראשי המשטר ומשמרות המהפכה באיראן, בשל מעלליהם כנגד בני עמם והותקפה בשל כך רבות על ידי הלובי האיראני - קנדי.
בדצמבר 2017, במאמר שכתבה בטורונטו סאן קראה פרום לראש ממשלת קנדה הליברלי ג'סטין טרודו, לשנות את עמדתו ולעצור קנדים תומכי דאעש, שחזרו לקנדה.
לינדה פרהקס (Linda Perhacs; נולדה ב-1 בדצמבר 1943) היא זמרת פולק-רוק אמריקנית, שהוציאה ב-1970 אלבום משפיע בשם Parallelograms, וזכתה להתעלמות ציבורית ולכישלון במכירות.
האלבום התגלה בשנית לציבור ב-1998, והופץ באופן המוני, בעקבות גילוי עניין מחודש בפרהקס מצדם של חובבי מוזיקת פולק אמריקנית באינטרנט.
ב-2014 הוציאה אלבום שני בשם The Soul of All Natural Things, וב-2017 יצא אלבומה השלישי.
פרהקס נולדה ב-1943 בשם לינדה ארנולד במיל וואלי, קליפורניה.
בשלהי שנות ה-60 עברה לטופאנגה קניון, ועבדה כסייעת לרופא שיניים בבוורלי הילס, קליפורניה, אצל הפרופסור אצלו למדה כסטודנטית באוניברסיטת סאות'רן קליפורניה.
היא זכתה לטפל בשיניהם של ידוענים הוליוודים כפול ניומן וקרי גרנט.
בזמנה החופשי, נהגה פרהקס לכתוב שירים.
אחד מלקוחותיה במרפאת השיניים, המוזיקאי זוכה האוסקר אוסקר רוזנמן, התרשם מסקיצה שהשמיעה לו, והוא הביא אותה לאולפן הקלטות במהלך 1969-1970, שם הוקלט אלבומה הראשון, Parallelograms.
מעטים רכשו את האלבום, ומעטים הקשיבו לשירים.
בעקבות ההתעלמות מיצירתה, חזרה פרהקס לעבודתה כסייעת דנטלית.
היא הסבירה לימים כי בחרה לעבוד כסייעת משום שהמקצוע אפשר לה לבחור מתי לעבוד; "באותם ימים לנשים היו רק שתי אפשרויות של מקצוע: מורה או אחות", ציינה פרהקס.
בנוסף, גילתה פרהקס אהדה לתנועה ההיפית.
חובב רוק-פולק מושבע בשם מייקל פייפר, שהחזיק בלייבל Wild Places, הכיר את האלבום והוציא אותו מחדש ב-1998 באמצעות סרטי ההקלטה המקוריים, באישורה של פרהקס.
ההוצאה המחודשת בידי פייפר הביאה להפצתו באיכות גבוהה של האלבום על גבי דיסק ותקליט ב-2003, מתוך ההקלטות שנשמרו באוסף האישי של פרהקס.
סאנבים רקורדס הוציאו את האלבום פעם נוספת ב-2008 על רקע העניין הגובר בו באתרי מוזיקה ופורומים, וב-2010 הוא יצא תחת הלייבלים מקסיקן סאמר וסנדייזד רקורדס.
בעקבות גילויה מחדש של פרהקס על ידי מאזינים רבים, היא חזרה לעיסוקה המוזיקלי, והקליטה את אלבומה השני במהלך 2012-2013. האלבום, The Soul of All Natural Things, יצא ב-4 במרץ 2014, תחת אסמאטיק קיטי רקורדס.
שיריה של פרהקס עברו סימפולים שונים אצל מספר אמנים.
ב-2007 נכלל שירה If You Were My Man בפסקול הסרט דפט פאנק אלקטרומה.
פרהקס התארחה בהקלטות של אלבומים שונים, בין היתר תרמה קולות רקע בשיר Freely של הזמר דבנדרה בנהארט באלבומו מ-2007, ושרה באלבומו של מארק פריצ'רד מ-2016.
במרץ 2016 נבחר שירה של פרהקס מאלבומה השני, "River of God", על ידי אנשי מתחם הנופש לנד'ס אנד באנגליה, בתור שיר הרקע לסרטון הפרסומת שהפיקו.
אלבומה השלישי של פרהקס, I'm a Harmony, יצא ב-22 בספטמבר 2017 תחת אומניבור רקורדס.
הוא הופק במשותף על ידי פרהקס ופט סנסון, וכלל שיתופי פעולה מוזיקליים עם אמנים שונים, ביניהם אלה שפרהקס שרה איתם בעבר, וכן נלס קלין ודורגה מק'ברום.
לינדזי אל נולדה ב-20 במרץ 1989, בקלגרי, באלברטה שבקנדה.
היא החלה לנגן בפסנתר בגיל בשש, עד שבגיל מסוים התחילה לנגן בגיטרות של אביה.
היא הצהירה כי הגיטרות הן חלק בלתי נפרד ממנה.
בשנת 2003, התחילה את הקריירה המוזיקלית שלה באופן רשמי, כאשר הוציאה את אלבום הבכורה הלא מסחרי שלה, Consider This.
בגיל 10 החלה אל לכתוב שירים.
במהלך הקריירה שלה כתבה אל שירים רבים, ובשנת 2020 הייתה מעורבת בהפקת אלבומה החמישי, Heart Theory.
את אלבום הבכורה הלא מסחרי שלה, Consider This, הוציאה לינדזי אל בשנת 2008. האלבום לא זכה להצלחה רבה.
שנה לאחר מכן, הוציאה את אלבומה השני Alone.
אלבום זה לא זכה להצלחה רבה גם כן, ובעקבות כך לקחה הפסקה מעולם המוזיקה.
לאחר עשור, הוציאה את אלבומה השלישי, The Project.
הוא זכה להצלחה חסרת תקדים ונמכר בשבוע צאתו בארצות הברית בעשרות אלפי עותקים.
מתוכו יצא הלהיט "Criminal" שזכה להצלחה חסרת תקדים כאשר כבש את פסגת מצעד שירי הקאנטרי של קנדה, דבר שהפך אותו לשיר הסולו הנשי הראשון של זמרת קנדית שהצליח לעשות זאת, מאז שנת 2008. בנוסף, יצאו מתוך האלבום שני סינגלים נוספים; "Waiting on You" ו-"Champagne".
באותה השנה, הוציאה את המיני-אלבום הראשון שלה, Worth the Wait.
המיני-אלבום זכה להצלחה מסחרית נאה.
באמצע שנת 2018, הוציאה לינדזי אל את אלבומה הרביעי, The Continuum Project.
האלבום הצליח להיכנס למצעד האלבומים העצמאיים.
בשנת 2019, הוציאה את "I Don't Love You".
בשנת 2020, הוציאה את "Want Me Back".
באותה השנה, הוציאה את אלבומה החמישי Heart Theory.
החל משנת 2022, נבחרה להגיש החל מהעונה השנייה את תוכנית המציאות "Canada's Got Talent" המבוססת על הזיכיון הבריטי "Britain's Got Talent" של סיימון קאוול.
לינדזי גורדון אנדרסון היה במאי קולנוע, במאי תיאטרון, שחקן, ומבקר קולנוע בריטי, ודמות מפתח בתנועת הגל החדש הבריטי.
הוא התפרסם בעיקר בשל סרטו משנת 1968 והיה אם..., שבו שיתף פעולה לראשונה עם השחקן מלקולם מקדואל, ובעבור הסרט זכה בפרס דקל הזהב בפסטיבל הקולנוע בקאן.
אנדרסון גם שיחק בתפקיד קטן בסרט זוכה פרס האוסקר מרכבות האש.
מקדואל הפיק סרט תיעודי משנת 2007 על חוויותיו עם אנדרסון, לעולם אל תתנצל.
לינדזי דרקאס היא זמרת בריטית.
דרקאס נולדה בשפילד, היא התגלתה בכשרונה בגיל שלוש עשרה, מיד לאחר מכן הקליטה דמו ביחד עם המתופף פטר ואן הוק (Peter Van Hooke), אחרי כן היא חתמה על חוזה הקלטות עם חברת יוניברסל מיוזיק גרופ.
ב-2001 בהיותה תלמידת תיכון היא זכתה בתחרות "שיר עבור אירופה" של ה-BBC עם השיר "No Dream Impossible", דבר זה הוביל אותה לייצג את בריטניה באירוויזיון 2001, בתחרות היא הייתה במקום ה-15 עם 28 נקודות.
השיר עמו הופיע באירוויזיון דורג במקום ה-32 במצעד הסינגלים הבריטי.
היא יצאה לסיבוב הופעות ברחבי אירופה ביחד עם המוזיקאי פול קאראק (Paul Carrack).
היא הופיעה בתוכנית המציאות "All Together Now" של BBC One.
לינדה עדנה קרדליני היא שחקנית קולנוע וטלוויזיה אמריקאית.
מועמדת שני פרסי אמי על תפקידיה בסדרות הטלוויזיה "מד מן" ו"בשבילי אתם מתים".
קרדליני נולדה ברדווד סיטי, קליפורניה שבארצות הברית, למשפחה קתולית ממוצא איטלקי, אירי, גרמני, וסקוטי.
הוריה הם ויין דייוויד קרדליני, איש עסקים, ולוריין (לבית הרנאן), עקרת בית.
הצעירה מבין ארבעה ילדים, היא הופיעה לראשונה בפומבי בגיל 10 כששרה בהצגה בבית הספר.
בהמשך היא הופיעה במספר מופעים בבית הספר והחלה להשתתף בשיעור דרמה.
ב-1993 סיימה את בית הספר התיכון הקתולי סנט פרנסיס הסמוך למאונטיין ויו, ועברה ללוס אנג'לס כדי לנסות להתקבל לתפקיד בטלוויזיה או בקולנוע.
קרדליני למדה במכללה לתקשורת ואמנויות באוניברסיטת לויולה מרימאונט, וב-1997 היא סיימה תואר באמנויות התיאטרון.
תפקידה הפורץ הראשון של קרדליני היה ב-1996, כשכיכבה בתור שרה בסדרת הילדים המשודרת בשידור חי ב-ABC "Bone Chillers".
בהמשך, העלתה הופעות אורח במספר קומדיות מצבים ואופרות סבון, כמו: אבא חורג, אמא חורגת, "Clueless" , מפגשים מהסוג האישי וילד פוגש עולם.
ב-1999 כיכבה קרדליני במיני-סדרה של ה-ANC "The Lot".
ב-1997 שחקה קרדליני בסרט הקומדיה "גוד בורגר" .
בין 1998–2005 שיחקה בין השאר, בסרטים: Dead of Man Campus , Strangeland , לא רק בלונדינית והר ברוקבק (הופעה עליה זכתה למועמדות בפרס גותהאם ולפרס גילדת שחקני המסך).
הצלחתה הראשונה הייתה כשכיכבה בסדרת הנעורים של NBC "זרוקים ויורמים" ששודרה בעונת 1999–2000, כלינדזי וייר – תלמידת תיכון בתקופת משבר.
קרדליני זכתה בתגובות חיוביות רבות שהביאו לפרסומה.
ב-2002 כיכבה בסרט סקובי-דו, וב-2004 שיחקה בסרט ההמשך סקובי-דו 2: חופשי חופשי.
בשנת 2003 הצטרפה קרדליני לצוות השחקנים של הסדרה ER ושחקה בה במשך 6 עונות, בשנת 2009 היא זכתה ביחד עם שאר צוות השחקנים בפרס אייקון של ה-"TV Land" .
ב-2007 היא שיחקה במיני-סדרה Comanche Moon .
ב-2008 החלה קרדליני לדבב את בליס גוד בסדרת האנימציה של ה-ABC The Goode Family .
בין 2011-2010 קרדליני הופיעה עם קבוצת הקומדיה Dr.
God בלוס אנג'לס ובסן פרנסיסקו.
היא הופיעה בסרטים "להרוג את האירי" ו-Super , וכיכבה בסרט "Return" .
בין 2012–2015 דיבבה קרדליני את ונדי, בסדרת האנימציה של דיסני גרוויטי פולס.
ב-2013 נבחרה קרדליני לשחק כסילביה רוזן, המאהבת של דון דרייפר במד מן, והייתה מועמדת על הופעתה זו לפרס אמי.
ב-2016 קרדליני כיכבה בסרט הקומדיה גבר גבר, וב-2017 בסרט ההמשך גבר גבר 2.
באוגוסט 2018 החלה לשחק בסדרת הקומדיה השחורה של Netflix בשבילי אתם מתים.
הסדרה עלתה לשידור ב-3 במאי 2019.
ב-2019 כיכבה קרדליני בסרט האימה מקוללת.
קרדליני הייתה בזוגיות עם השחקן ג'ייסון סיגל (עמיתה ל"זרוקים ויורמים") מ-2000 ועד 2005. ב-2009 החלה לצאת עם סטיבן רודריגז, ובפברואר 2012 נולדה בתם הראשונה; הם התארסו ביוני 2013..
לינדה תומאס-גרינפילד היא דיפלומטית אמריקאית אשר כיהנה כשגרירת ארצות הברית באומות המאוחדות, מ-25 בפברואר 2021 ועד 20 בינואר 2025. קודם לכן, בשנים 2013–2017, שימשה כעוזרת מזכיר המדינה לענייני אפריקה.
תומאס-גרינפילד נולדה בבייקר שבלואיזיאנה .
היא סיימה תואר ראשון באמנויות באוניברסיטת המדינה של לואיזיאנה ולאחר מכן למדה תואר שני במינהל ציבורי באוניברסיטת ויסקונסין–מדיסון.
בשנים 2008–2012 שימשה תומאס-גרינפילד כשגרירת ארצות הברית בליבריה ולאחר מכן שימשה כעוזרת שר החוץ בתחום שעוסק בענייני מדינות אפריקה.
במרץ 2017, חודש לאחר כניסתו של דונלד טראמפ לתפקיד נשיא ארצות הברית, הופסקה עבודתה במחלקת המדינה כחלק מרענון בכירים ואנשי מקצוע שנמצאים בתפקידם קרוב לארבע שנים.
בנובמבר 2020 הכריז הנשיא הנבחר, ג'ו ביידן כי תומאס-גרינפילד צפויה לאייש את תפקיד שגרירת ארצות הברית באו"ם בממשלו העתידי.
ב-23 בפברואר 2021 אישר הסנאט של ארצות הברית את מינויה של תומאס-גרינפילד לשגרירה באומות המאוחדות.
לינדזי ברנרד הול היה אמן, מורה ומנהל גלריה לאמנות אוסטרלית יליד אנגליה.
הול נולד בגארסטון, ליברפול, אנגליה, בנו של מתווך.
הול התחנך במכללת צ'לטנהאם וגדל באווירה של תרבות.
הוא למד ציור בבית הספר לאמנות דרום קנזינגטון, באנטוורפן ומינכן, ועבד מספר שנים בלונדון.
הוא הציג באקדמיה המלכותית והיה אחד החברים המקוריים של מועדון האמנות האנגלית החדשה.
עם מותו של ג'ורג' פולינגסבי בשנת 1891, הוא מונה למנהל הגלריה הלאומית של ויקטוריה וכמנהל בית הספר לאמנויות במלבורן.
הוא החל את תפקידו במרץ 1892.
הול התחתן עם אלסינור מרי שוטר ב-18 בדצמבר 1894, אולם היא מתה בשנת 1901. הוא מילא את התפקיד בגלריה במשך 43 שנים ורבים מהציירים הידועים של אוסטרליה הוכשרו על ידו בבית הספר של הגלריה הלאומית לאמנות בוויקטוריה.
ארנסט באקמאסטר ואלסי בארלו היו בין תלמידיו.
הול שימש גם כיועץ לרכישת תמונות לגלריה ולמוזיאון לאמנות, וכאשר התקבל הירושה של אלפרד פלטון בשנת 1904, האחריות שלו גדלה בהרבה.
בשנת 1905 הול חזר לאנגליה כדי לבצע רכישות במסגרת הירושה.
לאחר חזרתו הוא היה צפוי לייעץ בהקשר לכל מה שהוגש ועשוי למצוא מקום במוזיאון לאמנות ואף שמעולם לא טען שהוא מומחה בכל הדברים האלה, הוא השלים את הידע שלו בקריאה רבה וביצע טעויות מעטות יחסית.
הציורים של הול עצמו היו בדרך כלל חללי פנים, עירום או ציורי טבע דומם.
לעיתים קרובות הוא היה מיוצג בתערוכות של האמנים הוויקטוריאניים וחברות אחרות וקיים כמה תערוכות יחיד, אך הוא היה עסוק כמנהל ויועץ, וציוריו היו צריכים להיעשות בסופי שבוע ובחופשות.
בפברואר 1934 נסע שוב ללונדון כיועץ של נאמני קרן פלטון ונפטר שם ב-14 בפברואר 1935.
בשנת 1912 התחתן הול בפעם השנייה, הפעם להרייט גרייס תומסון, נולד לו בן אחד בנישואין הראשונים ושני בנים ובת בנישואים השניים.
הול היה אדם גבוה ומכובד, אדיב ועשה רושם חזק.
הוא היה שמרן ביותר כמעט בכל דבר, החל באמנותו וכלה בפוליטיקה שלו.
בעניינים אחרים פנייתו הייתה למסורת ולמומחיות.
הול היה איש ישר, הוא לא ראה שום יתרון בבית הספר לציור מודרני.
נראה שציוריו תוכננו בקפידה ותמיד צוירו היטב.
צביעתו לא תמיד הייתה כל כך טובה, והדבר ניכר במיוחד בכמה עירומים ישנים שלו.
הדוגמאות ליצירותיו בגלריות מלבורן, סידני ואדלייד מראות שהוא היה אמן מצפוני ומצוין.
כמורה התנהגותו הייתה קרה במקצת, שבאה מסוג של ביישנות, דחתה לפעמים את תלמידיו בימיו הראשונים, אך הוא התמתן ככל שהתבגר.
היו חילוקי דעות רבים ביחס לערך שיטות הלימוד שלו, אך הרשימה הארוכה של תלמידיו המכובדים מרמזת שהתעקשותו על כנות, אמת וציור טוב, ודאי היו בעלי ערך רב עבורם.
בכל מקרה, לאישיותו של הול הייתה השפעה חזקה לטובת האמנות בתקופתו.
הול נפטר בלונדון ב-14 בפברואר 1935 ונקבר בבית העלמין גולדרס גרין.
בין הנוכחים היו האמנים האוסטרלים ג'ורג' בל, א.מ.
כהן, ג'יימס פיטר קווין, בס טייט ומריון ג'ונס וכן הפסלים הבריטים גילברט בייס וליידי הילטון יאנג.
לינדה פרייס רוטשילד היא פרופסור אמריטוס למתמטיקה באוניברסיטת קליפורניה בסן דייגו.
מחקריה עסקו בחבורות לי, בפירוק לגורמים של פולינומים, במשוואות דיפרנציאליות חלקיות, באנליזה הרמונית ובפונקציות של מספר משתנים מרוכבים.
רוטשילד נולדה בשנת 1945 בפילדלפיה שבפנסילבניה, ארצות הברית.
רוטשילד קיבלה את התואר הראשון במתמטיקה מאוניברסיטת פנסילבניה בשנת 1966, והיא המשיכה ללימודי דוקטורט ב-MIT, שם קיבלה תואר דוקטור בשנת 1970, על עבודה בהנחיית איזדור מנואל זינגר.
עברה לעבוד כעוזרת פרופסור באוניברסיטת טאפטס, והייתה חברה בצוות המחקר של המעבדה לבינה מלאכותית באוניברסיטת מסצ'וסטס.
לאחר מכן רוטשילד מילאה תפקידים שונים באוניברסיטת קולומביה ובמכון ללימודים מתקדמים בפרינסטון.
בשנת 1976 הצטרפה לסגל של אוניברסיטת ויסקונסין-מדיסון, כפרופסורית חברה.
בשנת 1979 הועלתה לדרגת פרופסור.
ב-1982 עברה לאוניברסיטת קליפורניה בסן דייגו כפרופסורית מן המניין.
בתפקיד זה כיהנה עד שפרשה לגמלאות בשנת 2011.
בתחילה, התמקדה רוטשילד במחקרה בחבורות לי.
היא הרחיבה את תחומי עבודתה לכתיבת אלגוריתמים לפירוק לגורמים של פולינומים על מספרים שלמים, משוואות דיפרנציאליות חלקיות ואנליזה הרמונית.
היא בחנה את ההיבטים האנליטיים והגאומטריים של פונקציות של מספר משתנים מורכבים, והמשיכה לחקור חבורות לי בו זמנית.
עיקר המחקר של רוטשילד בעשור האחרון היה בנושא היבטים אנליטיים וגאומטריים של פונקציות של מספר משתנים מורכבים.
היא פרסמה יותר מ-80 מאמרים.
בשנת 2003 זכתה בפרס סטפן ברגמן מהחברה האמריקאית למתמטיקה.
היא זכתה בפרס בשותפות עם בעלה, סלאח באואנדי.
לעבודתם של באואנדי ורוטשילד הייתה השפעה משמעותית על התיאוריה פונקציות של מספר משתנים מורכבים.
רוטשילד זכתה במלגת אלפרד פ.
סלואן בשנת 1976. היא הייתה נשיאת האגודה לנשים במתמטיקה בשנים 1983–1985, והייתה סגנית נשיא החברה האמריקאית למתמטיקה בשנים 1985–1987. בנוסף, היא הייתה חברה בוועדות המערכת של כתב העת Transactions of the American Mathematical Society, ומייסדת ועורכת-מנהלת של כתבי מחקר מתמטיים.
כמו כן, לקחה חלק בוועדות מקצועיות, כולל ועדות של החברה המתמטית האמריקאית, ועדות של הקרן הלאומית למדע, ועדה שעסקה במספר משתנים מורכבים במכון המחקר למדעי המתמטיקה.
בנוסף לכך, היא הציגה את הרצאת נתר לשנת 1997 בעמותה לנשים במתמטיקה.
בשנת 2005. נבחרה כעמיתה באקדמיה האמריקאית לאמנויות ולמדעים, ובשנת 2006 הייתה דוברת בקונגרס הבינלאומי של המתמטיקאים במדריד.
רוטשילד גילתה עניין רב בעידוד נשים צעירות שרוצות ללמוד מתמטיקה.
היא סייעה בהקמת מלגה לתלמידות תיכון מוכשרות בצורה יוצאת דופן.
המלגה מאפשרת להאיץ את ההכשרה המתמטית שלהן על ידי השתתפות בתוכנית קיץ.
רוטשילד מספרת: "כשגדלתי, התיכון הציבורי הטוב ביותר בפילדלפיה קיבל רק בנים.
כשפניתי לתואר שני קיבלתי דחייה מפרינסטון בטענה שהאוניברסיטה קיבלה גברים בלבד.
הזמנים השתנו, ואני תמיד שמחה לראות צעירות מתמטיקאיות מבריקות עם ביטחון עצמי עצום."
רוטשילד הייתה נשואה לסלאח באואנדי , פרופסור למתמטיקה.
הוא נפטר בשנת 2011. נולדו להם שני ילדים.
לינדה פייגן היא קצינה אמריקאית בדימוס בדרגת אדמירל, כיהנה כמפקדת משמר החופים של ארצות הברית.
ב-1985 סיימה לימודי תואר ראשון באוקיינוגרפיה מאקדמיית משמר החופים.
בתפקידה הראשון שירתה כקצינה בשוברת הקרח פולאר סטאר של משמר החופים.
היא הוכשרה כקצינת בטיחות והמשיכה בתפקידי פיקוד ומטה בעיקר בהצבות שונות בארצות הברית, באנטארקטיקה (תחנת מקמרדו באי רוס), אפריקה, אירופה וטוקיו.
ביוני 2010 מונתה למפקדת פעילות משמר החופים בניו יורק.
ביוני 2012 מונתה לסגנית קצין אג"ם פיקוד צפון של ארצות הברית.
ביוני 2014 מונתה למפקדת מרחב 1 בפיקוד האטלנטי של משמר החופים.
ביוני 2016 מונתה לקצינת אג"ם במטה משמר החופים.
ב-2018 מונתה למפקדת אזור האוקיינוס השקט של משמר החופים וביוני 2021 מונתה לסגנית מפקד משמר החופים.
היא קצינת הבטיחות הוותיקה ביותר המשרתת במשמר החופים.
באפריל 2022 נבחרה על ידי נשיא ארצות הברית ג'ו ביידן למפקדת הבאה של משמר החופים ונכנסה לתפקיד בתחילת חודש יוני.
היא האישה הראשונה שמילאה תפקיד זה והאישה הראשונה שפיקדה על אחת מזרועות הכוחות המזוינים של ארצות הברית.
לאחר כניסתו של הנשיא דונלד טראמפ לכהונתו השנייה בינואר 2025, פוטרה פייגן מתפקידה, בנימוק שנכשלה כמפקדת בהובלת משמר החופים למילוי תפקידו לביטחון הגבול, בהכנתו למילוי משימותיו, בקידום מדיניות גיוון, שוויון והכלה, ועל חלקה בפרשת הסתרת המידע על אירועי ההטרדות המיניות באקדמיית משמר החופים.
פייגן בעלת תואר שני מבית הספר למדעי הימים של אוניברסיטת וושינגטון ותואר שני באסטרטגיית משאבים לאומיים מהאוניברסיטה לביטחון לאומי.
קלורינדה "לינדה" פיורנטינו היא שחקנית קולנוע אמריקאית לשעבר ששיחקה במספר גדול של סרטים אמריקאים וביניהם מטורף עלייך, שיגעון של לילה, הפיתוי האחרון, גברים בשחור 1, דוגמה ועוד.
זכתה ב-1994 בפרס השחקנית הטובה ביותר מטעם "חוג מבקרי הקולנוע של ניו יורק" ובפרס שחקנית השנה הטובה ביותר מטעם "איגוד מבקרי הקולנוע של לונדון"
לינדה פיורנטינו נולדה ב-1958 בפילדלפיה, פנסילבניה (ארצות הברית) למשפחה אמריקאית-איטלקית ואחות לשבעה אחים ואחיות.
בגיל צעיר עברה המשפחה לניו ג'רזי ופיורנטינו החלה ללמוד בבית הספר התיכון המקומי "וושינגטון טאונשיפ" .
עם סיום התיכון החלה ללמוד מדע המדינה בקולג' "רוזמונט" שבפנסילבניה אותו סיימה ב-1980. עברה למנהטן שם למדה משחק בבית הספר למשחק Circle in the Square Theatre School הפועל תחת תיאטרון Circle in the Square Theatre .
את קריירת המשחק שלה החלה פיורנטינו ב-1985 בתפקיד מרכזי בקומדיה הרומנטית מטורף עלייך (שנקרא גם "ויז'ן קווסט").
באותה שנה שיחקה גם בקומדיית הפעולה Gotcha!
(שצולם בלוס אנג'לס, פריז וברלין) ובקומדיה השחורה שיגעון של לילה וכן הופיעה בטלוויזיה בפרק 5 "Night Caller" בעונה הראשונה של "המופע של אלפרד היצ'קוק" .
לאחר הפסקה של 3 שנים השתתפה פיורנטינו ב-1988 בסרט "המודרניים" שעלילתו מתרחשת בפריז וכן בדרמה הרומנטית Wildfire .
ב-1989 השתתפה בדרמת הפשע The Neon Empire שהוקרן בטלוויזיה בשני פרקים.
ב-1991 השתתפה בקומדיה הדרמטית Queens Logic וברומן המוזיקלי Shout .
ב-1992 הופיעה בדרמה הארוטית Strangers ששודר בשלושה חלקים ברשת HBO, בדרמה הרומנטית Chain of Desire (שהיה רימייק לסרט צרפתי מ-1950) ובדרמת הפשע Beyond the Law .
ב-1993 שיחקה במותחן Acting on Impulse ששודר בטלוויזיה.
ב-1994 שיחקה תפקיד מרכזי במותחן הארוטי The Last Seduction וזכתה בשבחי הביקורות ובמספר פרסים והייתה מועמדת לפרסים נוספים.
ב-1995 השתתפה במותחן Bodily Harm , במערבון The Desperate Trail ששודר בטלוויזיה, במותחן הארוטי Jade ובקומדיית ההרפתקאות Charlie's Ghost Story .
ב-1996 שיחקה במותחן המדע בדיוני Unforgettable ובקומדיה Larger than Life .
ב-1997 השתתפה בקומדיה Kicked in the Head וכן בסרט פעולה מדע בדיוני-קומי גברים בשחור (הראשון) שזכה להצלחה רבה בקופות ועליו הייתה פיורנטינו מועמדת לפרסים.
ב-1998 שיחקה בסרט הפשע Body Count .
ב-1999 שיחקה תפקיד מרכזי בסרט הפנטזיה הקומי דוגמה שזכה להצלחה בקופות.
ב-2002 שיחקה בדרמת הפשע Liberty Stands Still שהופץ ישירות לרשתות הווידאו.
ב-2009 השתתפה בדרמה הקומית Once More with Feeling שהופץ ישירות לרשתות הווידאו.
הסרט Once More with Feeling היה הסרט האחרון של פיורנטינו שיצא לאקרנים.
ב-2002 הייתה מועמדת לשחק בגברים בשחור 2 אך בסופו של דבר לא שולבה דמותה בסרט.
היא יזמה מספר סרטים נוספים כשבין השאר רכשה את הזכויות לסרט על חייה של אנה אחמטובה אך אף אחד מהפרויקטים לא התממש לסרט.
+שנהסרטתפקידהערות1985מטורף עלייךקרלהGotcha!" סשה בניצ'קשריל ברוסטרשגעון של לילהקיקי ברידג'ס"המופע של היצ'קוק" בטסי ואן קנוןעונה ראשונה / פרק 5 "Night Caller"1988"המודרניים" רייצ'ל סטוןWildfire קיי 1989The Neon Empire לוסישודר בטלוויזיה1991Queens Logic קרלהShout מולי1992Strangers הלןשודר בטלוויזיהChain of Desire אלמה דאנג'ליBeyond the Law רנה ג'ייסון1993Acting on Impulse סוזן גיטסשודר בטלוויזיה.
הלן גורדוןWhere the Money Is קרולעם פול ניומן2002Liberty Stands Still ליברטי וולאסהופץ ישירות לחנויות הווידאו2009Once More with Feeling לידיההופץ ישירות לחנויות הווידאו
פרס שחקנית מצטיינת מטעם "הרוח החופשית"
פרס השחקנית הטובה ביותר מטעם "איגוד מבקרי הקולנוע של ניו יורק"
פרס שחקנית השנה הטובה ביותר מטעם "איגוד מבקרי הקולנוע של לונדון"
פרס השחקנית מטעם "איגוד מבקרי הקולנוע של טקסס"
מועמדות לפרס באפט"א לשחקנית הטובה ביותר בתפקיד ראשי
מועמדות לפרס השחקנית הטובה ביותר מטעם "איגוד מבקרי הקולנוע של בוסטון"
מועמדות לפרס השחקנית הטובה ביותר מטעם "איגוד מבקרי הקולנוע של שיקגו"
מועמדות לפרס השחקנית הטובה ביותר מטעם "האיגוד הלאומי של מבקרי הקולנוע"
1997 (על תפקידה בסרט גברים בשחור):
מועמדות לפרס שחקנית המשנה של האקדמיה לעיתונות
פיורנטינו נישאה ב-1992 לבמאי ג'ון ביירום איתו שיתפה פעולה בהכנת סרט (שלא הסתיים).
לאחר גירושיה יצאה פיורנטינו עם חוקר פרטי בשם אנתוני פליקאנו .
בזמן שפליקאנו הועמד לדין באשמת איסוף מידע מכפיש על עשירים ומפורסמים בהוליווד יצאה פיורנטינו עם חוקר ה-FBI בשם מארק רוסיני.
פיורנטינו ביקשה מרוסיני שיוציא ממאגרי המידע של ה-FBI, ללא אישור הממונים עליו, מידע על פליקאנו בטענה שבכוונתה לעשות סרט על הפרשה כשבפועל הועברו החומרים לעורכי הדין של פליקאנו כדי לסייע לו במשפט.
ב-2009 הודה רוסיני בהוצאת מידע אסור מה-FBI ונדון לשנת מאסר על תנאי והורדה בדרגה בעוד שהמידע שהעבירה פיורנטינו לא סייע לפליקאנו והוא נדון ל-15 שנות מאסר.
לינדה תומפסון היא שחקנית ומוזיקאית אמריקאית.
תומפסון נולדה בממפיס, היא זכתה במספר תחרויות יופי וביניהן בתחרות היופי של אוניברסיטת ממפיס, ב-1970 הייתה הסגנית השלישית למיס טנסי, ב-1972 נבחרה ל"מיס טנסי ארצות הברית" וייצגה את טנסי במיס ארצות הברית, בתקופה זו הכירה את אלביס פרסלי והם היו זוג לזמן מה.
היא הייתה נשואה לאתלט ברוס ג'נר ונולדו להם שני בנים, מ-1991 ועד 2005 הייתה נשואה למלחין הקנדי דייוויד פוסטר.
לינדון ויקטור הוא אתלט גרנדי, זוכה מדליית ארד אולימפית (פריז 2024), זוכה מדליית ארד באליפות עולם (בודפשט 2023) ופעמיים אלוף חבר העמים הבריטי (גולד קוסט 2018 וברמינגהאם 2022) בקרב עשר.
במשחקים הפאן-אמריקאיים שנערכו ביולי בטורונטו שבקנדה סיים במקום שביעי בקרב עשר בשיא אישי חדש של 7,453 נקודות.
באולימפיאדת ריו דה ז'ניירו שנערכה באוגוסט סיים במקום 16 בקרב עשר בתוצאה של 7,998 נקודות.
באליפות העולם שנערכה באוגוסט בלונדון שבממלכה המאוחדת פרש מקרב עשר לאחר שלא הצליח לקבוע תוצאות בזריקת דיסקוס ובקפיצה במוט.
באליפות העולם באולם שנערכה במרץ בברמינגהאם שבממלכה המאוחדת פרש מקרב שבע לאחר שלא הצליח לקבוע תוצאה בקפיצה לגובה.
אלוף חבר העמים הבריטי בפעם הראשונה
במשחקי חבר העמים הבריטי שנערכו בגולד קוסט שבאוסטרליה זכה במדליית זהב בקרב עשר בתוצאה של 8,303 נקודות.
במשחקים הפאן-אמריקאיים שנערכו באוגוסט בלימה שבפרו זכה במדליית כסף בקרב עשר בתוצאה של 8,240 נקודות.
באליפות העולם שנערכה באוקטובר בדוחה שבקטר פרש מקרב עשר לאחר שלא הצליח לקבוע תוצאות בזריקת דיסקוס ובקפיצה במוט.
באולימפיאדת טוקיו שנערכה באוגוסט סיים במקום שביעי בקרב עשר בתוצאה של 8,414 נקודות.
באליפות העולם באולם שנערכה במרץ בבלגרד שבסרביה סיים במקום שמיני בקרב שבע בשיא גרנדה חדש של 6,029 נקודות.
באליפות העולם שנערכה ביולי ביוג'ין שבאורגון, ארצות הברית, סיים במקום חמישי בקרב עשר בתוצאה של 8,474 נקודות.
אלוף חבר העמים הבריטי בפעם השנייה
במשחקי חבר העמים הבריטי שנערכו באוגוסט בברמינגהאם זכה במדליית זהב בקרב עשר בתוצאה של 8,233 נקודות.
באליפות העולם שנערכה באוגוסט בבודפשט שבהונגריה זכה במדליית ארד בקרב עשר בשיא גרנדה חדש של 8,756 נקודות, אחרי פירס לפייג' (8,909 נקודות) ודמיאן וורנר (8,804 נקודות), שניהם מקנדה.
באולימפיאדת פריז שנערכה באוגוסט,זכה במדליית ארד בקרב עשר בשיא גרנדה חדש של 8,756 נקודות, אחרי מרקוס רות' וליאו נויגבאוור.
במהלך התחרות קבע שיא אולימפי בזריקת דיסקוס כחלק מקרב 10, בתוצאה של 53.91 מטר.
לינדה בריג'יטה סמברנט (בשוודית: Linda Brigitta Sembrant; נולדה ב-15 במאי 1987) היא כדורגלנית שוודית, המשחקת בעמדת הבלמית ב־AIK מליגת העל השוודית ובנבחרת שוודיה.
סמברנט החלה את הקריירה ככדורגלנית במועדון סרוויה, וממנו עברה למחלקת הנוער של המועדון בלינגה .
בקיץ שלאחר עונת 07–2006 שיחקה הבלמת בהשאלה במועדון לינקולן ליידיס.
לקראת עונת 09–2008 עברה הבלמת למועדון AIK מליגת העל השוודית.
בתום עונת 2007 זכתה סמברנט בתואר שחקנית השנה של איחוד השופטים השוודי בשל משחקה ההוגן.
בנובמבר 2010 עברה הבלמת להאקן מליגת העל השוודית, עמה זכתה בגביע השוודי לנשים.
עונה לאחר מכן עברה הבלמת לטירסה.
עם טירסה זכתה סמברנט באליפות שוודיה לעונת 2012/13, אך החמיצה את סוף העונה לאחר שנפצעה ברצועה הצולבת.
במהלך עונת 2014 העפילה הקבוצה לגמר ליגת האלופות, בו הפסידה 3:4 לוולפסבורג.
באותה עונה עבר המועדון משבר כלכלי, מה שהוביל להכרזה על פשיטת רגל, יציאת הקבוצה מליגת העל השוודית ושחרור הכדורגלניות.
עקב כך, סמברנט עברה למועדון מונפלייה מליגת העל הצרפתית.
ב-15 ביולי 2019 עברה הבלמת ליובנטוס מליגת העל האיטלקית.
בעונת 2019/20 הודחה הקבוצה בשלב 32 האחרונות של ליגת האלופות נגד ברצלונה.
בעונת 2020/21 הודחה הקבוצה באותה השלב על-ידי האלופה המכהנת, אולימפיק ליון.
בעונת 2021/22 הייתה הבלמת פצועה במהלך רוב העונה, וכך שיחקה רק בגמר ליגת האלופות מול ליון, מה שמנע את השתתפות הקבוצה בגמר ליגת האלופות שהתקיים באצטדיונה הביתי.
בעונה שלאחר מכן הודחה הקבוצה בשלב הבתים.
במדי יובנטוס, זכתה סמברנט בדאבל האיטלקי 3 עונות ברציפות, כשהקבוצה זוכה באליפות ובקופה איטליה בין העונות 2019/20-2021/22. סמברנט זכתה גם בסופרקופה בעונות 2019 ו-2020/21.
ב-15 בינואר 2023 עברה הבלמת בהשאלה לבאיירן מינכן מהבונדסליגה.
עם באיירן זכתה הבלמת באליפות גרמניה לעונת 2023/24. ב-19 במאי 2024 חתמה סמברנט על הארכת חוזה בבאיירן עד 2025.
ב-2003 זומנה סמברנט לסגל נבחרת שוודיה U16, ואת הופעת הבכורה במדים הלאומיים ערכה ב-15 באוקטובר, בהפסד 4:2 נגד נבחרת גרמניה U16. ב-2004 נקראה הבלמת לשורות נבחרת שוודיה U17, ואת משחקה הראשון שיחקה ב-14 במאי 2004, בניצחון 3:1 על פינלנד.
בעונות שלאחר מכן זומנה סמברנט לשורות נבחרות שוודיה U19 ו-U23, במדיהן הופיעה ב-38 משחקים בינלאומיים, כשאת המשחק האחרון היא משחקת ב-18 ביוני 2010, בהפסד 2:0 לנורווגיה.
לקראת עונת 2007/08 השתתפה הבלמת במחנה אימונים של נבחרת שוודיה בקפריסין.
ב-12 בפברואר 2008 ערכה הבלמת את הופעת הבכורה שלה בנבחרת הבוגרת בניצחון 2:0 על אנגליה, כשעלתה מהספסל בדקה ה-77. למרות שסמברנט היוותה חלק בלתי נפרד מהקבוצה בה שיחקה, היא לא זומנה לסגל לאולימפיאדת בייג'ינג בקיץ 2008. במרץ אותה שנה זכתה סמברנט בגביע אלגארבה יחד עם הנבחרת.
הבלמת זומנה לסגל הנבחרת ליורו 2009, אך יצאה מהסגל לפני תחילת הטורניר עקב פציעה בירך.
בקיץ 2011 נקראה סמברנט לסגל הנבחרת למונדיאל 2011. בטורניר שיחקה הבלמת לראשונה במשחק האחרון בשלב הבתים, בניצחון 2:1 על נבחרת ארה"ב.
ברבע הגמר ניצחו השוודיות 3:1 את אוסטרליה, אך בחצי הגמר הפסידה באותה התוצאה ליפן.
ב-16 ביולי 2011 ניצחה הנבחרת במשחק על המקום השלישי, בניצחון 2:1 על צרפת.
סמברנט הייתה בסגל נבחרת שוודיה לאולימפיאדת לונדון בקיץ 2012, ושותפה בארבעה משחקים.
שנה לאחר מכן, נגרעה הבלמת מסגל הנבחרת ליורו 2013 עקב פציעה ברצועה הצולבת.
במאי 2015 זומנה הבלמת לסגל לקראת מונדיאל 2015. סמברנט שותפה בשלושה משחקים, כשהיא כובשת שער בתיקו 3:3 נגד ניגריה וכן בהפסד 4:1 לגרמניה בשמינית הגמר.
עקב כך שארבע נבחרות אירופאיות הודחו בשמינית הגמר במונדיאל, תוכנן טורניר שיקבע את זהות המשתתפת האירופאית השלישית באולימפיאדה.
סמברנט שותפה בכל המשחקים והעפילה עם הנבחרת לאולימפיאדת ריו דה ז'ניירו בקיץ 2016. באולימפיאדה שותפה הבלמת בכלל המשחקים למעט הפסד הנבחרת 5:1 למאחרת הטורניר, ברזיל.
ברבע הגמר שהוכרע בדו-קרב פנדלים החמיצה סמברנט את בעיטת העונשין שלה, אך תודות להחמצות בצד האמריקאי, העפילה הנבחרת לחצי הגמר.
בחצי הגמר שוב ניצחה הקבוצה בפנדלים, אך הפעם לא שותפה הבלמת בדו-קרב הפנדלים.
בגמר הפסידה הנבחרת לגרמניה 2:1, כשסמברנט כובשת שער עצמי.
הבלמת זומנה לסגל הנבחרת ליורו 2017, בו הפסידה הנבחרת ברבע הגמר למארחת וזוכת הטורניר, הולנד.
ב-4 בספטמבר 2018 עשתה סמברט את הופעתה ה-100 במדים הלאומיים, בניצחון 1:0 על דנמרק, בזכותו העפילה הנבחרת למונדיאל 2019. ב-16 במאי 2019 זומנה הבלמת לסגל הנבחרת למונדיאל.
בטורניר הפסידה הנבחרת בחצי הגמר להולנד, אך ניצחה במשחק על המקום השלישי נגד אנגליה.
במהלך הטורניר ניצחה הנבחרת את נבחרת גרמניה במשחק תחרותי לראשונה מזה 24 שנים, ובכך העפילה לאולימפיאדת טוקיו.
בפברואר 2022 לקחה הבלמת חלק בגביע אלגארבה, וזכתה בו יחד עם הנבחרת השוודית.
ביורו 2022 שותפה הבלמת בכלל המשחקים, כולל בהפסד 4:0 למארחת והזוכה, אנגליה.
סמברנט השתתפה במונדיאל 2023, בו הפסידה הנבחרת בחצי הגמר נגד האלופה העתידית, ספרד.
הבלמת שותפה למספר דקות במשחק על המקום השלישי, בו ניצחה שוודיה 2:0 את המארחת, אוסטרליה.
סמברנט נמצאת בזוגיות עם הכדורגלנית האיטלקייה ליסה בואטין ששיחקה עמה יחד ביובנטוס.
אף-על-פי שבילדותה, המודל לחיקוי שלה היו החלוצים הנריק לארסון ופטר גרהארדסון, הילדה הפכה לבלמת.
בצעירותה נהנתה סמברנט לשחק בסקטים, ובשנות התשעים המוקדמות הסקטים היו מושא אהבתה.
אולימפיאדת ריו דה ז'ניירו: מדליית כסף; 2016
לינדזי אדמס בקינגהאם (נולד ב-3 באוקטובר 1949) הוא מוזיקאי אמריקאי, מפיק תקליטים והגיטריסט הראשי והסולן הראשי של להקת הרוק פליטווד מק מ-1975 עד 1987 ומ-1997 עד 2018. בנוסף לדרכו עם פליטווד מק, בקינגהאם הוציא שבעה אלבומי סולו ושלושה אלבומי הופעות חיות.
כחבר בפליטווד מק, הוא נכנס להיכל התהילה של הרוק אנד רול ב-1998. בקינגהאם דורג במקום ה-100 ברשימת "100 הגיטריסטים הגדולים בכל הזמנים" של רולינג סטון משנת 2011. בקינגהאם ידוע בסגנון הפינגרפיקינג שלו.
בקינגהאם הצטרף לפליטווד מק ב-1975, והחליף את הגיטריסט בוב וולץ'.
הוא התנה את הצטרפותו ללהקה בצירופה של בת זוגו ושותפתו המוזיקלית דאז, סטיבי ניקס.
בקינגהאם וניקס הפכו לחברים בולטים בפליטווד מק במהלך התקופה המצליחה ביותר שלה, ששיאה בצאת האלבום Rumors, שמכר למעלה מ-40 מיליון עותקים ברחבי העולם.
למרות ההצלחה המרובה, הקבוצה חוותה כמעט תמיד מתחים וסכסוכים פנימיים בין חבריהּ, ובקינגהאם עזב את הלהקה ב-1987 כדי להתמקד בקריירת הסולו שלו.
הלהיטים שבקינגהאם כתב ושר עם פליטווד מק כוללים את "Go Your Own Way", "Never Going Back Again", "Tusk" ו-"Big Love".
איחוד חד פעמי בנשף ההשבעה של הנשיא ביל קלינטון ב-1993 איחד את חברי הלהקה, ובקינגהאם הופיע באלבום Time שלהם משנת 1995, והצטרף מחדש ללהקה ב-1997 להופעות חיות ולאלבום החי The Dance.
בשנת 2018, בקינגהאם פוטר מהלהקה והוחלף על ידי מייק קמפבל וניל פין.
לינדזי אדמס בקינגהאם נולד ב-3 באוקטובר 1949 בפאלו אלטו, קליפורניה, לרותדה ולמוריס בקינגהאם.
היו לו שני אחים גדולים, ג'פרי וגרגורי.
הוא גדל באתרטון באזור מפרץ סן פרנסיסקו, ולמד בבית הספר התיכון מנלו-אתרטון, שם עודדו את בקינגהאם ואחיו לשחות שחייה תחרותית.
אף על פי שבקינגהאם עזב את התחום כדי לעסוק במוזיקה, אחיו גרגורי המשיך לזכות במדליית כסף באולימפיאדת 1968 במקסיקו סיטי.
אף על פי שלא סיים את לימודיו, לינדזי למד באוניברסיטת סן חוזה סטייט.
בקינגהאם החל לנגן על גיטרת צעצוע של מיקי מאוס, כשהיא מנגן יחד עם תקליטים מאוספו של אחיו ג'ף.
כשהבחינו בכישרון שלו, הוריו של בקינגהאם קנו לבנם גיטרה ב-35 דולר.
בקינגהאם מעולם לא למד לנגן על גיטרה ואינו קורא תווי מוזיקה.
מ-1966 עד 1971, בקינגהאם ניגן רוק פסיכדלי ופולק עם להקת הרוק בתיכון שלו בתור בסיסט וסולן.
בקינגהאם הזמין את חברתו סטיבי ניקס להצטרף ללהקה כסולנית רקע.
הקשר הרומנטי שלהם החל לאחר ששניהם עזבו את הלהקה חמש שנים מאוחר יותר.
בקינגהאם וחברתו דאז סטיבי ניקס הקליטו שבעה דמואים ב-1972, ונסעו ללוס אנג'לס כדי לחפש חוזה הקלטות.
בשנת 1973, החתימה חברת פולידור רקורדס את הזוג.
האלבום הראשון שלהם, Buckingham Nicks, יצא בספטמבר 1973; זמן קצר לאחר יציאתו לאור פולידור הפסיקו את החוזה עם הצמד מכיוון שהאלבום לא נמכר.
בקינגהאם יצא לסיבוב הופעות עם להקות אחרות כמחליף כדי לגייס כסף.
בזמן שסייר באולפן ההקלטות בקליפורניה, מיק פליטווד שמע את השיר "Frozen Love" מהאלבום Buckingham Nicks, התרשם וביקש לראות את הגיטרסיט.
במקרה, גם בקינגהאם וניקס היו באולפן והקליטו דמואים, ופליטווד נפגש עימם.
כאשר בוב וולץ' עזב את פליטווד מק בדצמבר 1974, פליטווד יצר קשר מיד עם בקינגהאם והציע לו להיות הגיטריסט בלהקתו.
בקינגהאם אמר לפליטווד שהוא וניקס הם צוות ושהוא לא רוצה לעבוד בלעדיה.
פליטווד הסכים להעסיק את שניהם, ללא מבחן בד.
לאחר מכן החלו בקינגהאם וניקס בסיבוב הופעות קצר כדי לקדם את האלבום Buckingham Nicks במהלך הופעה באלבמה, הם אמרו למעריצים שלהם שהם הצטרפו לפליטווד מק.
פליטווד מק, עם סטיבי ובקינגהאם לראשונה, הוציאו את האלבום Fleetwood Mac ב-1975, שהגיע למקום הראשון במצעד האמריקאי.
בקינגהאם תרם שני שירים לאלבום, "Monday Morning" ו-"I'm So Afraid", ושר גם ב"Blue Letter" ובשיר "Crystal" של ניקס.
"I'm So Afraid" ו-"Monday Morning" נועדו לאלבום ההמשך המתוכנן של הצמד בקינגהאם ניקס, אבל הם שימשו במקום זאת לאלבום של פליטווד מק.
למרות הצלחת אלבום האולפן הראשון של ההרכב החדש, היה זה האלבום השני שלהם ביחד, Rumors (1977), שהבא את הלהקה למעמד של כוכבים, והפך לאחד האלבומים הנמכרים ביותר בכל הזמנים.
"Go Your Own Way" של בקינגהאם היה הסינגל המוביל, והגיע ל"טופ טן" בארצות הברית; באלבום היו גם "Second Hand News" ו"Never Going Back Again" של בקינגהאם.
בקינגהאם גם שר בשניים משירי ההופעות הגדולים ביותר של הלהקה: "The Chain", שנכתב על ידי כל הלהקה, ו-"Don't Stop" של כריסטין מקווי.
לאחר ההצלחה המסחרית של Rumors (שבמהלך יצירתו נפרדו בקינגהאם וניקס), בקינגהאם היה נחוש להימנע מלייצר אלבום שיחקה את קודמו.
התוצאה הייתה Tusk (1979) – אלבום כפול שבקינגהם ביים בעיקר.
גם בו בקינגהאם כתב את הסינגל המוביל, "Tusk" שהגיע לשיא במקום ה-8 בבילבורד הוט 100. בקינגהאם שכנע את פליטווד לתת לו להיות יותר ניסיוני בעבודתו על האלבום.
האלבום הפיק שלושה סינגלים להיטים: "Tusk" של לינדזי בקינגהאם (מספר 8 בארצות הברית), "Think About Me" של כריסטין מקווי (מס' 20 בארצות הברית), ו"Sara" (מספר 7 בארצות הברית) של סטיבי ניקס.
במהלך התקופה שבה עבד על Tusk, בקינגהאם גם הפיק אלבומי אולפן עבור וולטר איגן וג'ון סטיוארט בסוף שנות ה-70 וכן החל לעבוד על אלבום סולו.
בשנת 1981, בקינגהאם הוציא את אלבום הבכורה שלו, Law and Order, כשהוא מנגן כמעט בכל כלי ובו מופיעים כאורחים חברי הלהקה מיק פליטווד וכריסטין מקווי.
האלבום בקו המוזרות, האקלקטיות, הלואו-פיי והגל החדש של Tusk, והוליד את הסינגל "Trouble", שהגיע למקום ה-9 בבילבורד הוט 100 ול-1 באוסטרליה (למשך שלושה שבועות).
לאחר סיבוב הופעות עולמי גדול שהסתיים ב-1980, פליטווד מק לקחו הפסקה בת שנה לפני שהתכנסו מחדש כדי להקליט את האלבום הבא שלהם Mirage (1982), שהייתה יותר בסגנון פופ ושהחזירה את הלהקה לראש מצעד האלבומים האמריקאי.
בשלב זה כמה מחברי הלהקה נהנו מהצלחה בקריירת הסולו שלהם (במיוחד ניקס) והאלבום הבא של הלהקה יצא רק כעבור 5 שנים.
1983–1986: Go Insane ופרויקטי סולו אחרים
"Holiday Road" יצא לאור כסינגל והגיע למקום ה-82 בבילבורד הוט 100.
ב-1984, לאחר שיצא מ-7 שנות הזוגיות שלו עם קרול אן האריס, הוא הוציא את אלבום הסולו השני שלו, Go Insane.
הסינגל המוביל זכה להצלחה, והגיע למקום ה-23 בבילבורד הוט 100. ב-2008, הוא חשף ששיר זב עוסק במערכת היחסים שלו עם סטיבי ניקס לאחר הפרידה; האריס טענה לעומתו בספר הזיכרונות שלה Storms שהשיר נכתב על הפרידה שלה מבקינגהאם.
הרצועה האחרונה של האלבום, "DW Suite", הייתה מחווה למתופף הביץ' בויז המנוח דניס וילסון, חבר קרוב של פליטווד מק שהיה מאורס לזמן קצר לכריסטין מקווי.
בשנה שלאחר מכן הופיע בקינגהאם בסינגל גיוס התרומות לאפריקה, "We Are the World".
ב-1986, הוא היה שותף בכתיבת "Since You've Gone" עבור אלבום הבכורה של בלינדה קרלייל, Belinda.
הוא עבד על פסקולים נוספים, כולל השיר "Time Bomb Town" מתוך בחזרה לעתיד.
בקינגהאם ניגן בכל הכלים מלבד התופים.
1987: Tango In the Night ועזיבת פליטווד מק
האלבום החמישי של בקינגהאם עם פליטווד מק, Tango in the Night, יצא ב-1987. בקינגהאם כבר הוציא שני אלבומי סולו וויתר על חלק גדול מהחומרים שהיו הופכים לאלבום סולו שלישי למען הלהקה, כולל "Big Love", "Tango in the Night", "Family Man ", "You and I" ו"Caroline".
"Big Love", שיצא כסינגל הראשון מהאלבום, הפך ללהיט "טופ טן" בארצות הברית ובבריטניה.
Tango in the Night הפך לאלבום המוצלח ביותר של הלהקה מאז Rumors, שיצא עשור קודם לכן.
עם זאת, לאחר יציאתו לאור עזב בקינגהאם את הלהקה בעיקר מכיוון שלא רצה לעשות סיבוב הופעות ובגלל המתח שהוא חש בתוך הלהקה; "הייתי צריך לא להתראות עם סטיבי בעיקר כי אני לא חושב שאי פעם התגברתי על מערכת היחסים שלנו", אמר.
"הייתי צריך להתקדם עם הצמיחה היצירתית שלי והצמיחה הרגשית שלי.
כשאתה נפרד ממישהי ואז במשך 10 השנים הבאות אתה צריך להיות בסביבתה ולעשות עבורה ולראות אותה מתרחקת ממך, זה לא קל." פליטווד מק המשיכו בלעדיו, ובקינגהאם הוחלף בשני גיטריסטים, ריק ויטו ובילי ברנט.
לאחר עזיבתו את פליטווד מק ב-1987, בקינגהאם בילה חלק ניכר מחמש השנים הבאות באולפן, ועבד על אלבום הסולו השלישי שלו, Out of the Cradle, שיצא לאור ב-1992. רבים מהשירים עוסקים ביחסים שלו עם ניקס ובהחלטתו לעזוב את הלהקה.
לינדזי חש שהוא היה צריך להתנתק מהחוויה שחש בפליטווד מק בעשור האחרון, שכן בעת יצירת האלבום Rumours הוא נפרד מסטיבי, ובנוסף ג'ון וכרסיטין מקווי, חברי הלהקה, התגרשו – אך כולם המשיכו לעבוד יחד ולהופיע יחד מבלי לתת לפצע זמן להחלים.
Out of the Cradle קיבל כמה ביקורות חיוביות אך לא השיג את רמות המכירות שהיו בפליטווד מק.
עם זאת, בקינגהאם הופיע במהלך 1992–1993 בפעם הראשונה כאמן סולו.
תוך כדי הרכבת אלבום הסולו הרביעי שלו באמצע שנות התשעים, בקינגהאם יצר קשר עם מיק פליטווד שיסייע לו בשיר.
שיתוף הפעולה שלהם נמשך הרבה יותר מהצפוי, והשניים החליטו בסופו של דבר לקרוא לסטיבי ניקס ולג'ון וכריסטין מקווי.
בשנת 1997, בקינגהאם וכל ארבעת חבריו ללהקה מההרכב של פליטווד מק מתקופת Rumours התאחדו לראשונה מאז 1982 בסיבוב הופעות שנקרא The Dance.
הסיור היה מוצלח ביותר ותרם רבות לתיקון הקרע בין בקינגהאם לחבריו ללהקה.
אחרי סיבוב הופעות זה, עזבה כריסטין מקווי את הלהקה בגלל הפחד שלה לטוס וכדי להיות עם משפחתה בבריטניה, והשאירה את ארבעת חבריה מאחור.
אלבום סולו רביעי, בשם Gift of Screws, הוקלט בין 1995 ל-2001, אך מנהלי חברות ההקלטה הצליחו לשכנע את בקינגהאם לא להוציא לאור אלבום סולו ובמקום זאת לקחת כמה רצועות מ-Gift of Screws ולהשתמש בהן עם פליטווד מק.
ב-2003, הלהקה הוציאה את האלבום הראשון בו היו מעורבים בקינגהאם וניקס מזה 15 שנה, Say You Will.
השיר "Peacekeeper" של בקינגהאם היה הסינגל הראשון מהאלבום, והלהקה יצאה לסיבוב הופעות עולמי שנמשך כמעט שנה וחצי.
שבעה שירים מ-Gift of Screws מופיעים באלבום Say You Will, באופן כמעט זהה לצורה שבה הקליט אותם בקינגהאם בשביל אלבום הסולו שלו.
עותקים של Gift of Screws נלקחו מהדוגמאות שהשמיע בקינגהאם למנהלי חברות ההקלטה והם הופצו באופן נרחב בקרב מעריצים באמצעות שימוש באתרי טורנטים וברשתות עמית לעמית אחרות.
ביום הולדתו ה-57, ב-3 באוקטובר 2006, יצא האלבום הרביעי של בקינגהאם, אלבום אקוסטי שנקרא כעת Under the Skin.
ב-Under the Skin מנגן בקינגהאם כמעט בכל הכלים, למעט שתי רצועות בהן מופיעים ג'ון מקווי ומיק פליטווד, חבריו ללהקה.
האלבום כולל גרסת כיסוי לשיר של הרולינג סטונז "I Am Waiting".
שלושה ימים לאחר יציאת האלבום, יצא בקינגהאם לסיבוב הופעות תמיכה באלבום שנמשך עד סוף יוני 2007.
פליטווד מק יצאו לסיבוב הופעות בשנת 2009, הנקרא "Unleashed" כריסטין מקווי לא הייתה מעורבת בפרויקט הזה.
ב-3 בנובמבר 2010, האתר של בקינגהאם הודיע שהוא עובד על אלבום ללא שם שיצא בתחילת 2011. בקינגהאם סיים להקליט את האלבום, ששמו Seeds We Sow, באפרילוהציא אותו לאור ב-6 בספטמבר 2011. זמן קצר לאחר צאת האלבום, יצא לינדזי לסיבוב הופעות תמיכה באלבום.
חלקים רבים מהסיבוב התבטלו לאחר שהגיטריסט שלו נפצע.
בקינגהאם החל בסיבוב הופעות "סולו" (ללא להקת ליווי) בארצות הברית ב-3 במאי 2012, ובנובמבר 2012 הוציא אלבום סולו לייב שנקרא One Man Show.
2013–2015: מיני-אלבום של פליטווד מק, סיבוב הופעות עולמי ואיחוד עם כריסטין מקווי
סיבוב ההופעות "Live World" החל ב-4 באפריל 2013 בקולומבוס, אוהיו.
ב-30 באפריל, הלהקה הוציאה מיני-אלבום בן 4 רצועות, שבו שלושה שירים של בקינגהאם ושיר אחד של הצמד בקינגהאם ניקס.
בקינגהאם כתב שלושה שירים עבור האלבום השמיני של הלהקה ניין אינץ' ניילז.
ב-11 בינואר 2014, מיק פליטווד הודיע שכריסטין מקווי מצטרפת מחדש לפליטווד מק, והידיעה אושרה ב-13 בינואר.
בנוסף נודע כי אלבום חדש נמצא בעבודה וגם סיבוב הופעות.
"On with the Show", סיבוב הופעות בצפון אמריקה, נפתח ב-30 בספטמבר 2014. הכרטיסים ברוב היעדים נמכרו תוך דקות אחדות.
בינואר 2015, בקינגהאם רמז שהאלבום החדש וסיבוב ההופעות עשויים להיות האחרונים של פליטווד מק ושהלהקה תפסיק לפעול ב-2015 או זמן קצר לאחר מכן.
מיק פליטווד אמר שהאלבום עומד לקחת כמה שנים, ושהם זקוקים לכך שסטיבי ניקס, שלא ממש רצתה בכך, תתרום לו.
באוגוסט 2016, פליטווד אמר שבעוד שללהקה יש "כמות עצומה של מוזיקה מוקלטת", סטיבי ניקס כמעט ואינה מופיעה בה.
בקינגהאם וכריסטין מקווי, לעומת זאת, תרמו מספר שירים לפרויקט החדש.
פליטווד הציע שהפרויקט יהפול לאלבום דואט של כריסטין ולינדזי, שכן הם כתבו יחד עשרות שירים.
בקינגהאם וכריסטין מקווי הכריזו על אלבום דואט בשם Lindsey Buckingham Christine McVie, הכולל גם את מיק פליטווד וג'ון מקווי.
סטיבי ניקס לא השתתפה בו והעדיפה להופיע עם הפריטנדרס.
האלבום יצא לאור ב-9 ביוני 2017, וקדם לו הסינגל "In My World".
לאחר הופעת הלהקה בטקס "איש השנה של מיוזיקרס" בינואר 2018, פוטר בקינגהאם מהלהקה.
הסיבה המוצהרת הייתה מחלוקת לגבי אופי סיבוב ההופעות שתוכנן ולגבי שילוב חומר חדש במופעים, כפי שבקינגהאם רצה.
מיק פליטווד והלהקה הופיעו בתוכנית "CBS הבוקר" ב-25 באפריל 2018, ואמרו שבקינגהאם לא ייופיע בסיבוב ההופעות שתוכנן במשך שנה.
כשנשאל אם בקינגהאם פוטר, אמר פליטווד: "ובכן, אנחנו לא משתמשים במילה הזו כי אני חושב שהיא מכוערת".
באוקטובר 2018, בקינגהאם הגיש תביעה נגד פליטווד בגין הפרת חובת נאמנות, הפרת חוזה בעל פה ועוד; התביעה הוכרעה בדצמבר של אותה שנה, ולינדזי אמר שהוא מרוצה מההסדר.
לדברי בקינגהאם, הוא פוטר בעקבות אולטימטום של ניקס: או שהוא יפוטר או שהיא תעזוב.
בקינגהאם כעס על מספר דברים שקרו בערב ההופעה במיוזיקרס, כולל על שיר הכניסה (שהיה שיר של ניקס), דבר שהכעיס והעליב את ניקס.
מייק קמפבל וניל פין מ-Crowded House נקראו להחליף את בקינגהאם.
בקינגהאם הצהיר מאז שהוא יהיה פתוח להצטרף מחדש לפליטווד מק אבל לא צופה שזה אכן יקרה.
באוגוסט 2018, פורסם כי אלבום אוסף שנקרא Solo Anthology: The Best of Lindsey Buckingham ושיתמקד בקריירת הסולו של בקינגהאם מאז 1981 יצא לאור ב-5 באוקטובר 2018, ואחריו יצא בקינגהאם לסיבוב הופעת ברחבי צפון אמריקה.
בשנת 2020, בקינגהאם שיתף פעולה עם הקילרס באלבום Imploding the Mirage, וניגן בגיטרה בסינגל הראשון "Caution".
ב-8 ביוני 2021 הכריז בקינגהאם על האלבום השביעי שלו, Lindsey Buckingham.
האלבום יצא ב-17 בספטמבר 2021, וסיבוב ההופעות לתמיכה בו התחיל באותו החודש.
בקינגהאם גם התארח באלבום של הלסי מ-2021 – If I Can't Have Love, I Want Power.
בקינגהאם הצטרף שוב לקילרס ב-27 באוגוסט 2022, וניגן סולו גיטרה שלו ואת השיר Go Your Own Way של פליטווד מק.
בקינגהאם יחד עם הקילרס חברו לג'וני מאר מהסמית'ס כדי לבצע את "Mr.
בקינגהאם למד באותו תיכון כמו סטיבי ניקס אבל שנה אחריה.
הוא התחיל מערכת יחסים עם ניקס לאחר התפרקות להקת התיכון בה הופיעו.